Siden 2007 har de danske politikredse indsamlet bunkevis af statistik over deres gøren og laden. I Nordjylland er tendensen tydelig - Politiet rykker hurtigere og hurtigere ud på alarm 112-opkald. I 2012 brugte Nordjyllands Politi 9 minutter og 25 sekunder fra de fik alarmopkaldet til de var på gernings- eller skadestedet. Faktisk blev 2012 året med den næstlaveste responstid i Nordjylland. Kun i 2010 var Politiet hurtigere fremme. Siden 2007, hvor statistikken tæller fra, er Nordjyllands Politi blevet næsten tre minutter hurtigere til at agere på et alarm 112-opkald. Du kan se mere statistik om Nordjyllands Politi samt de andre kredse her.

Opsummering:
Nordjyllands Politis responstid bliver hurtigere år for år. I 2012 er tiden den næstlaveste nogensinde.